
Aa an ak CK anų 


"AIDO“ PRIEDAS VAIKAMS 


MAMYTEI! 


(Skyriu mylimai mamytei, mane užauginusiai ir išmokiusiai 
mylėti Dievą ir Tėvynę). 


Palangėį švilpė šaltas rudens vėjas, 
Pilkojon žemėn krito lapų daug. 
Tuomet, mamyt, dienelė ta atėjo, 
Kurią ašai šią žemę išvydau. 


Mažam lopšelyj lingo, lylia, lylia, 
Supai mane per dieną, per naktis, 
Užaugint sūnų gerą, darbštų, tylų, 
Tetroško vieno motinos širdis... 


Nešioj mane raukšlėtos tavo rankos, 
O prižiūrėjo akys tavo dvi. 

O aš bėgiojau sau po žalią lanką, 
Džiaugiaus, kad. tėviškė tokia graži. 


Dabar ašai mieste prie mokslo knygų, 
O tu pirkutėį prie ratelio vis... 

Surasti sūnui kelią gerą, lygų 
Tetrokšta vieno motinos širdis... 


Pasilgęs aš tavęs, mamyt, be galo, 
Sugrišiu pas tave gal ryt, poryt, 
Bet mus išskirt tegali Visagalis, 
Nes aš tavė užvis myliu, mamyt! 


J. Mackevičius. 

Mes Marijai... 


Jau nušvito žydrios dienos Kad tik greitai viskas augtų, 
Štai gražaus pavasarėlio; Ypač gražiosios lelijos 
Laukuose tik gėlės vienos, Skleistų žiedus ir žydėtų: 
Kvapūs lapai beržynėlio. ` Jas mes dėsim prie Marijos. 
Kuo balčiausių lelijėlių Jau sužydo skaisčios gėlės,— 
Daug prisėtas mūs darželis, Pinsim „gražų vainikėlį 
Mėlynųjų žibuoklėlių Ir prie šitos koplytėlės 
Pilnas yr gražus miškelis. Pasipuošim altorėlį. 


O Marija Skaisčiausioji! 
Laimink mus, mūs mamą, tėtį. 
Dėl Tavęs gamta yr šioji 
Ir vainikai šie gėlėti. 


“p 


B. Martinas. 


ok ACIU TAU. 


Ačiū tau, mamyte, 
5 Kad užauginai, 

Supai ir nešiojai, 

Dainas dainavai. 


Ačiū tau, mamyte, 
Ačiū nuoširdžiai, 
"Kad jaunon širdelėn 
Meilę skiepinai. 

Ačiū tau, mamyte, 
Tariu aš— sūnus 

Už taip karštą meilę, 
Triūsą ir vargus. 


Ačiū tau, mamyte, 

Ačiū, sengalvėle, 

Simtą kartų ačiū, 

Brangi motinėle. 
M. Pumputis 

Tamsu. Visi ilsis ir miega seniai, 
Vėjelis palangėje kalba tyliai, 
— Motut, gana dirbti, jau miega visi, 
Paslėpki darbelį — pavargus esi! 
— Reikia dar Joneliui 
Svarkas pataisyti, 
Palauk valandytę! 


— Ziūrėk, ant stalelio jau mirga šviesa, 
Jau svyra galvelė, suglebs tuoj ranka. 
Motut, gana dirbti, jau miega visi, 
Paslepki darbelį — pavargus esi! 

— Reikia dar švarkelio 

Sageles prisiūti, 

Palauk dar truputį! 


— Jau temdo aušrinė dangaus žvaigždeles. 
O nuovargis merkia tavas akeles. 
Motut, gana dirbti, jau miega visi, 
Paslėpki darbelį — pavargus esi! 

— Reikia marškinėliai 

Jonui pataisyti, 

Palauk valandytę. 


— Jau paukščiai sučiulba, ir gieda gaidžiai. 
Suglebo tau rankos, išblyško veidai. 
Motut, gana dirbti, jau miega visi, 
Paslepki darbelį — pavargus esi! 

— Dar tik apžiūrėsiu 

Jono kepurėlę, 

Palauk valandėlę! 


— Motute senoji, motute brangi, 
Kas yr tas Jonelis, kad jį taip myli? 
Dėl jo per naktelę vis sėdi, vargsti, 
Jau aušta dienelė, o tu nemiegi! 

— Mažasai Jonelis -- 

Mano tai vaikelis, 

Mylimas sūnelis. 


K, Tėma. 

Ar matėte toki gaurotą šunyti? 


Mamytės pasaka 


Seka, seka man mamytė Mini laumių nakties burtus, 
Gražią pasakėlę Karalaitės pilį, 
Apie Vytauto, Birutės Kur velniukštis aukso turtuos 
Garsią tėviškėlę. | Pasislėpęs tyli... 
Mini pasakoje Vilnių, Mini pasakoj Eglutę, 
Narsų Gediminą, Gudrų marių Žaltį..; 
Kurs sapnavo vieną nakti Saulės dukterį — Auksutę, 
Vilką geležinį... Žilabarzdį šaltį... 


Seka, seka man mamytė 
Gražią pasakėlę... 
„Klausau aš, klauso sesytė, 
Klauso mano katinėlis. 
B. Pranckūnas 


„Jo motina, sena 


dar 

Prisivalgęs košės, 
Vyksiu į kermošių. 
Valgau, valgau košę, 
Valgau atsilošęs. 


- Pirksiu aš kermošiuį 
Saują miltų košei. 
Virsiu, virsiu košę, 
Virsiu atsilošes. 


Išviriau kermošiuj 
Pirktą saują košei. 
Čepsiu, čepsiu košę, 
Čepsiu atsilošęs. 


M. Grigonis 


—1—2:+1———— 


Pasaka apie Pūkuti 


Gyveno kartą žvirbliukas, 
vardu Pūkutis. Jis buvo ma- 
žas, geltonu snapuku, o jo 
menką kūnelį dengė pūkeliai. 
žvirblienė, 
glostydavo ji snapeliu, o tė- 
velis atnešdavo muselių ir kir- 
Mmėlaičių. 

Kai Pūkutis paaugo, jo mo- 


„tina dažniau palikdavo jį vieną 


ir skrido maisto ieškoti. Tupi 
Pūkutis lizdo krašte ir stebi, 
kas žemėje dedasi. Atskridusi 
motina ji bara: 

— Čir-čir-čirik! Pūkuti, žiū- 
rėk, iš lizdo iškrisi! Čir-čir! 
Nesėdėk krašte! Čir-čir-čirik! 
„Pagriebs tave juodas katinas 
"ir nusinešl.. 

— Šiaudai! Nebijau. Kai 
duosiu jam... ir nuskrisiu! — 
atsako Pūkutis ir pasipūčia. 
Motina juokiasi ir meiliai gnyb- 
teli jam į galvutę. 

— Čir-čir-čirik! Kvailuti, tu 
skristi nemoki! Čir-čir! 


Palauk, kai paaugsi — pamo- 
kinsiu. Sėdėk ramiai! Toks vė- 
jas, — iškrisi! 

— O kam medžiai siūbuo- 
ja? Nesiūbuotų — ir vėjo ne- 
būtų! 

Kitą dieną, pamatęs einantį 
ir rankomis mosuojantį žmo- 
gų, sako: 

— Gražiai katė sparnelius 
nugraužė! Vieni kauleliai liko... 

— Niekus plepi! Žmonės 
neturi sparnų ir neskraido. 

ir-čir! — piktai atsako mama 
ir nuskrenda. 

— Va! Kai aš užaugsiu, 
padarysiu, kad visi skraidy- 
tų! — pažada Pūkutis ir už- 
dainuoja savo paties sukurtą 
dainelę; 

Ei, žmogau be uodegytės, 

tu turi tik dvi. kojytes; 
nors tu didelis labai, 
ėda tave vabalai... 

O aš mažas dar visai, 
valgau vabalus patsai! 


|as 

Bedainuodamas ir... iškrin- 
ta. O čia katinas — baisus, 
juodas. Žalios akys tik žiba... 
Selina artyn ir laižosi, žiūrė- 
damas į Pūkutį. Nusigąsta Pū- 
kutis. Stovi ant savo silpnų 
kojyčių išsižiojęs ir dreba. Iš 
kažkur laiku atsiranda Pūku- 
čio motina. Atsitūpia tarp juo- 
dos pabaisos ir savo sūnelio, 
išskečia sparnus, pasišiaušia. 
Pasiryžusi kiekvieną sudras- 
kyti, kas prisiartins prie sū- 
nelio. 

— Čir-čir-čirik! Skrisk, Pū- 
kuti, ant stogo! Greičiau, ma- 
žasis neklaužada! Čir-čir!.. 

Suplasnoja Pūkutis silpnais 
sparneliais ir nepajunta iš bai- 
mės, kaip atsiduria ant stogo. 

Stovi drebėdamas, žiūrį, kas 
bus su motima. O baisusis ka- 
tinas, pamatęs, kad jo pirmoji 
auka jau nepasiekiama, puola 
žvirblienę. Ši su didžiausiu 
čiauškėjimu sprunka nuo ti- 
rono nagų. 

Po kelių akimirksnių žvirb- 
lienė jau prie sūnelio. Susi- 
jaudinusi gnybteli į galvutę ir 
ramindama sako: 

— Dabar matai, Pūkuti, 
kaip gerai, kad ne visi turi 
sparnus! 

Pūkutis pasipūtęs tyli. Jis 
dar neatsipeikėjęs po baisaus 
įvykio. 

V. Aleknavičiūtė. 
„Žvaigždutė“. 


= 


Višta ir jos vištelis 


280 
Motulė 


Prie plataus vieškelio, kuriuo 
dungėjo vežimai, keldami dulkių 
debesis ir nykdami toli pamiškėj, 
pasinerdaini į pilką miglą, stovėjo 
sukrypusi pirkutė. Stogas jos buvo 
daug kur pašiauštas vėjo, lyg ko 
išsigandęs. Šiaurinė jo pusė buvo 
apžėlusi žaliom samanėlėm, kurios 
iš po snieginio žemos apdangalo 
išsikalusios dar labiau sužaliavo, 
sakytum,  džiaugdamosi atėjusiu 
pavasaiu, kaitria saule ir maloniu 
vėjelio dvelkimu. Ties troba augo 
keli šermukšniai, kurie jau tiesė 
savo garbanotus lapų pluokštelius, 
ir dengėsi pilkšrai žalia skraiste. 
Atokiau prie klojimo stovėjo pla- 
čiai išsišakojęs uosis, dar nė ne- 
sukrutęs sprogti. Tik agrestai, pa- 
 tvoriais susigūžę, jau seniai žalia- 
vo, lyg sukrautos jaunučio šieno 
kupetaitės. Apie jas zujo pilkos 
bitės, iš vieno žiedelio landžiojo 
į kitą ir rinko saldų tyrų šių me- 
tų medutį. 

Nuo trobos atbėgo vaikai. Jo- 
nukas suveltais plaukeliais, dryža- 
margėm  kelnaitėm vedėsi kitu 
du: Mikutį ir Marcikę, ir 
abiemdviem garsiai aiškino. Kės- 
. nojo rankomis, lingavo galvele. 
Matyt, kad jaudinosi pats savo 
kalba, nes jo žodžiai dažnai už- 
lūždavo, o mėlynose jo kaip dan- 
gaus mėlynė akelėse sužibdavo 
ašaros. Visi sustojo prie vieno 
agrestų krūmelio, ir Marcikė, pla- 
čiai žiūrėdama, lyg netikėdama 
„tuo, ką anas pasakė, paklausė dar 
kartą: 

— Tai, sakai, motulė serga? 

— Taip, serga. Ir sunkiai ser- 
ga. Reikia bėgti miestukan atnešti 
vaistų, kitaip ji gali mirti. O ką 
tada mes vieni darysime? 

— Nenoriu, kad motulė mir- 
"tų, — liūdnu balseliu traukė Mi- 
kutis, — mirė tėvelis, mirtų mo- 

susirgo 


tulė, tada ir mes visi turėtumėm 
mirti, 

— Sako, — pakėlusi dideles 
mėlynas akeles prašneko Marci- 
kė, — kad numire žmonės dar 
geriau gyvena, mato Dievulį, nie- 
kados neserga ir jau nemiršta. 

. — Bet pirmiau reikia gyventi 
taip, kaip visi žmonės čia žemėj 
gyvena, reikia gyventi dorai, kad 
šiuo savo gyvenimu nusipelnytu- 
mėm aną laimingąjį gyvenimą, — 


„aiškino Jonukas. 


Jis buvo vyriausias, daugiau 
žinojo ir suprato. Todėl dabar 
jautė pareigą mokinti ir guosti jau- 
nesniuosius. 

— Jūs nesibijokit, motulė tik- 
rai pasveiks. Gydytojas sakė, kad 
tik tuojau reikia bėgti vaistų. Bet 
judu turėsite pasilikti prie motu- 
lės ir budėti, o aš nubėgsiu mies- 
tukan ir parnešiu vaistų. 

— Kad mes vieni bijome likti... 

— Ko gi jūs bijote. Motulė su 
jumis. 

— Kad motulė... serga. 

— Tai niekis, kad serga.. Ji 
‘daugiau žino už jus. Ko jai reikės, 
jinai jums pasakys, tiktai jūs bū- 
kite- paklusnūs, greit jai patar- 
naukite. Zinot, kaip brangi mums 
motinėlė. 

Tai pasakęs, Jonukas kūliavirs- 
čiom nubėgo takeliu užukluonėn, 
pasileido kur stačiau, „kaip arčiau, 
kad tik greičiau nubėgtų ir par- 
neštų motinėlei vaistų. Mikutis su 
Marcike žiūrėjo pro tvoros spragą 
ir šaukė: 

— Ilgai nebūk, Jonuk! 

Jonukas grįžtelėjo. Truputėlį 
sustojo. Jo smilkiniuose tvaksėjo 


kraujas, širdis smarkiai plakėsi. 


— Pirkion jūs greičiau! — su- 
šuko, — o tai sugrįžęs, kai par- 
ginsiu... 

Akys, pro tvoros spragą seku- 

sios bebėgantį Jonuką, atsitraukė 
ir nukrypo trobos link. Mikutis su 
Marcike liūdni ir neramūs nukū- 
liavirčiavo į ją prie motulės, kuri 
kietai miegojo. Jos veidas buvo 
išbalęs, išpiltas prakaito rasa. Mar- 
cikė lengvai ant galiukų pirštų pri- 
selino prie jos, paėmė gulėjusią 
skepetaitę ir lengvai nubraukė nuo 
motulės kaktos prakaitą. Ligonė 
nė nepajuto, tik keletą kartų giliai 
atsiduso ir pavirto ant dešiniojo 
šono. Marcikė staigiai ir tyliai at- 
sitraukė, padėjo skepetaitę į tą 
pačią vietą ir klausėsi gilaus ir 
neramaus motulės alsavimo. Miku- 
tis, įbedęs į jas akeles, laikydama- 
sis už dryžamargių marškinėlių, ty- 
liai verkė. Jam rodėsi jau, kad 
motinėlė mirusi, nes tokia balta 
balta, kaip niekad dar nebuvo. Lū- 
pos pamėlynavusios, akys užmerk- 
tos ir giliai įdubusios. Tik viena 
krūtinė sunkiai kilnojasi ir reiškia 
joje dar rūsenančią gyvybės lieps- 
nele. 

„Tuo tarpu Jonukas bėgo jau 
į pat miestelį. Žinojo puikiai vais- 
tinę, kurioj turėjo pirkti vaistų. 
Bet vis dar bėgo, nes viena min- 
tis, kad motinėlė serga, kad gali 
mirti, jei laiku nenuneš vaistų, kėlė 
jo kojeles, stūmė jį priekin ir ginė 
bėgti vis greičiau ir greičiau. Jau 
miestelis. Namai ir tvoros tik mirga 
ir lieka už Jonuko. Žmonės dai- 
rinėjasi ir stebi bėgantį vaiką. 

— Tur būt, nelaimė kokia at- 
sitiko. 

— Jau ar serga ar mirė kas. 

— Ne ko šitas vaikas taip bėgtų. 

Jonukas nepaisė įbestų į save 
žvilgsnių, kalbamų žodžių, bet 
dūmė, kiek tik kojos kelia į vais- 
tinę. Prieangy nubraukė rankove 
nuo kaktos prakaitą, čiurkšlėmis 
per veidus pliaupusį, atgniaužė 
saują, pažiūrėjo, ar visus pinigus 
turi ir jėjęs į vidų pasakė barzdo- 
tam vaistininkui: als 

— Motulė serga... 
už šituos pinigus... 

— O gydytoją turėjote? 

— Taip. 

— Receptą duok čia, vaikuti. 
Jonukas atgniaužė kitą saują ir 
padavė suglamžytą popierėlį, ku- 
riame buvo keletas žodžių ir skai- 
čių. Vaistininkas pažiūrėjo, kažką 
rašinėjo, atstūmė Jonukui vieną 
sidabrinį pinigą ir tarė: 

— Per daug duodi, 
siimk. 

— Gydytojas sakė... 

— Ne, ne. Atsiimk. Vaistai tiek 
tiktai atseina, — nubraukė anuos 
nuo stalo į stalčių ir kažkur išėjo. 

Jonukas stovėjo akis įbedęs 
į duris, kuriose dingo vaistininkas 
ir vis mintimis kartojo sau: „ateina, 
ateina“. Bet durelės neatsiverdavo 
dar ir jose nesirodė baltai pasirė- 
des barzdotas vaistininkas. Jonuko 
mintys bėgo tada į namus, kur 
paliko sergančią motulę, po gydy- 
tojo atsilankymo kietu miegu už- 
migusią. Gydytojas sakė, kad mie- 
gosianti trejetą valandų, o kai nu- 
busianti, tuojau norėsianti gerti ir 
reikėsią jai duoti vaistų. Trys lašai 
į stiklinę vandens. Nei daugiau, 
nei mažiau. Gink, Dieve, negalima 
daugiau. Jonukas tada linkčiojo 
gydytojui galvele ir sakė: „gerai“. 
Galvele jis linkčioja ir dabar ir 
nuolatos kartoja: 

— Trys lašai, stiklinė vandens... 

Vaistininkas atėjo. Atnešė ma- 
žytį plokščią buteliuką, įsuktą į kaž- 
kokį pailgą surašytą popierėlį ir 
duodamas jį Jonukui pasakė: 

— Tris kartus per dieną po 
tris lašus į stiklinę vandens. Gink 
Dieve, negalima daugiau. 

Jonukas greitai perbėgo min- 
timi, iš kur jis gali žinoti, kad gy- 
dytojas taip jam pasakė. Paėmė 
vaistus, padėkojo ir išbėga atgal. 

Jonukas dar buvo pusiaukelėj, 


Man vaistų 


šituos at- 

kai nubudo motulė, ir pirmas jos 
žodis buvo: — Gerti... 

Vaikai sujudo. Buvo taip atsi- 
tikę, kad troboje nebuvo nė lašo 
vandens. O ligonė nuolatos šaukė, 
blaškėsi, barė vaikus. Abudu pa- 
liko motulę ir išbėgo prie šulinio, 
iš kurio stengėsi ištraukti bent 
pūskibirį. Kibiras pasisėmė pilnas 
ir nugrimzdo į dugną. Mikutis su 
Marcike graibstė graibstė, bet 
nieku būdu negalėjo jo užčiupti. 
Marcikė vos į šulinį dar ` neįkrito. 
Tik Mikutis ją laiku sugriebė už 
suknelės ir atitraukė. Mergytė gai- 
liai pravirko ir atsisėdusi į žalią 
pievelės veją ašarotomis akimis 
žiūrėjo j takelį, kuriuo nubėgo Jo- 
nukas. Mikutis priėjo prie jos, pa- 
kėlė ir tarė: 

— Labai išsigandai? 

— Ne... —papurtė galvelę. 

:— Tai bėk į pirkią ir pasakyk 
motulei, kad Jonukas jau ateina 
su vaistais. O aš bėgu jo pasitikti. 

Ir abudu vaikai išsiskyrė. Vos 
tik užukluonėn Mikutis išsirito, 
žiūri priešais atlapenąs Jonukas. 
Greitai kaip kulka nusirito pakal- 
nėn, mojuodamas rankomis. Matė, 
kaip Jonukas keletą kartų par- 
krito, kėlėsi ir vėl bėgo. Susitiko. 
Jonukas visas šlapias, nors gręžk, 
apdaužytais ir kruvinais kojų pirš- 
tais, atsirėmė Mikučio ir kvėpuo- 
damas ištarė: 

— Kas?.. 

— Motulė nubudo, nori gerti, 
pirkioj nėr vandens, norėjom at- 
nešti, paleidom kibirą, Marcikė... 

— Šulinin!-—-staiga sušuko Jo- 
nukas lyg įgeltas. 

— Ne. Nejįkrito. 
kiau. 

— Gerai... — Jonukas lengviau 
"atsiduso. 


Aš ją sulai- 

Ir abudu užėjo prieš kalnelį 
takeliu, kalbėdamiesi apie vaistus, 
apie vandenį, apie tai, kad gerai 
atsitiko, jog namuose nebuvo van- 
dens ir kad jie besemdami pa- 
leido kibirą, nes po miego motu- 
lei galima duoti vanduo tik su 
vaistais. Vanduo turi būti virintas 
ir atšaldytas. Juos jau visiškai prie 
slenksčio patiko verkdama Mar- 
cikė ir šaukė: 

— Motulė! Kelias! 

lėjo trobon. Lovoje gulėjo visų 
mylima motulė, giliai kvėpavo, no- 
rėjo atsikelti ir tyliai švapėjo: 

- — Gerti... trokštu.,, gerti... 

— Motule, — pripuolė prie jos 
Jonukas, — tuojau, motinėle, aš 
parnešiau vaistų. Tuoj, motule, 
duodu — pasveiksi, būsim visi lai- 


mingi... 

— Vaikeli... gerti... 

Jonukas pataisė jos pagalvį, 
skubiai užkūrė ugnj, užvirė van- 


denj, greitai atšaldė, įlašino tris 
lašus vaistų ir davė motinai išgerti... 


Po kelių dienų motulė jau ga- 
lėjo sėdėti lovoje ir žiūrėti j tris 
savo vaikučius, taip labai ją my- 
linčius ir jos sveikata besirūpinan- 
čius. Jos širdį ir visą krūtinę už- 
liedavo džiaugsmo banga, ir ji 
tada pasakydavo: 

— Eikit, vaikeliai, 
žaisti, dabar taip 
gražu. 

— Mums prie tavęs, motule, 
geriausiai, —atsakydavo anie. 

Tada motulė sausa gyslėta 
ranka glostė jų plaukelius ir išse- 
kusiom lūpom bučiavo jų kakteles 
ir veidelius. Ir visi buvo laimingi. 

r. 


kieman pa- 
šilta ir taip 


EL 


Nr 18 (53) V.ARPELIS 283 


BAILIUKO NUOTYKIS 


CH 


Oi, baikštus yra Martynas! Sušlamėjo tik medeliai, 
Eina kartą šis vaikinas O nuo vieno trakšt šakelė 
Pas draugužį į svečius, Ir ant Martyno visu 
Staiga vėjas, kad papūs... Krinta savo smarkumu. 


Pokšt! galvon ji jam pataikė. Gąsdina koks! Pagalvojęs 
Tat, darban jis leido kojas. 
2 Bėgdams, nepajuto mūs 

— Oi — galvoja jis rimtai —  Vyrs neapdairus, baikštus, 
Kad pametė, o vargeli, 
Kepurėlę ir klumpelę. 


Siaubas mūs pagavo vaiką. 


Baubas čia mane tikrai 

3) 


XI scena 

Vargonininkas (Vincukas 
nepastebi jo). Garbė Jėzui Kris- 
tui! A? | ? 

Vincukas (lyg nubudęs, sau). 
Svetimas! (Balsiai). Per amžių am- 
žius. 

Vargonininkas. Juk čia gy- 
vena Motiejus Varinčikas? 

"Vincukas. Čia, o ko tamsta 
norėjai? 

Vargonininkas. Tu esi jo 
sūnus?  Mokaisi gimnazijoje, taip 
Sakant? Jau esi ketvirtoje klasėje? 
= Vincukas (nustebęs). Taip; 
bet iš kur tamsta viską Žinai? 

Vargonininkas. Tave pažįsta 
mano brolėnas. Jis man papasa- 
kojo apie tave, taip sakant, kad tu 
esi pavyzdingiausias visos klasės 
mokinys. 

Vincukas. Kuo pavarde tams- 
tos brolėnas? 

Vargonininkas. Pavardė... 
(Susiglumija). Hm... pavardė... taip 
 Sakant, taigi matai, taip sakant... 
antrą vertus, ta pavardė nieko tau 
nepadės, užtenka to, kad jis tave 
gerai pažįsta. r 

Vincukas. Na, gerai, tegul 
büna, bet ko tamsta norėjai? 

Vargonininkas. Norėjai... 
(Sėdasi). Hm... Esu Sapalskis... ži- 
nai, turiu dvarelį... nemažą, bet, Ži- 
nai, neturiu, taip sakant, vaikų, 
„esu bevaikis, todėl ir norėčiau rasti 
sau dorą berniuką, kurį, taip sa- 
kant, priimč sau už sūnų, taip sa- 
kant. Girdėjau iš tavo brolėno tave 


“labai padorų berniuką esant, taigi, 


taip sakant, ir pasiryžau tave paimt. 
Juoba dabar skubu tai padaryti, 
mes sužinojau apie tavo sunkų pa- 
dėjimą, a? (Vincukas klausosi nu- 
stebęs). Duosiu tau maistą, visą 
užlaikymą ir, taip sakant, mokslą, 
kokį tu norėsi, a? 

Atostogų parvažiavus 


Vincukas (nudžiugęs). Kaip 
tai? Aš galėčiau vėl mokintis? 

Vargonininkas. O, žinia, ži- 
nia! Na, ką gi, bernioke, nori, taip 
sakant, kad tave išauklėčiau, iš- 
mokslinčiau, a? 

Vincukas (nustebęs). Ar tai 
gali būti? E, ponas juokauja, tur 
būt? 

Vargonininkas. Visai rimtai 
kalbu. Aš tuo reikalu ir atėjau. Na, 
ir manau, kad, taip sakant, sutiksi, 
nes supranti, ką tai dabar tau reiš- 
kia, a? 

Vincukas (neramiai). AŠ.. 
ak!.. aš iš tiesų nežinau, kuo šito- 
kią tamstos malonę užsitarnavau. 
Tamsta klausi, ar aš sutinku? O ką 
gi kita aš galiu daryti?.. Tai bent 
mano tėveliai nudžiugs!.. 

Vargonininkas (ramiai, iš- 
lėto). Bet aš statau tau vieną są- 
lygą... | 

Vincukas. Sąlygą... kokią? 

Vargonininkas (iš lėto, žiū- 
rėdamas į Vincuką). Taigi, kad tu 
išsižadėtumei savo tėvų ir jų pavar- 
dės, o priimtum, taip sakant, ma- 
nąją pavardę, a? (Vincukas užsi- 
dega). O aš tave priimsiu už sūnų 
ir viską tau atiduosiu, a? 

Vincukas (užsidegęs). Tam- 
stal.. 

Vargonininkas (pertraukda- 
mas). Palauk, pabaigsiu. Jie maža 
ką tau begali duoti: — tai prasti, 
sodiečiai, nemokšos, 0 aš tau 
duosiu savo pavardę, turtą, būsi 
visa kuo pertekęs, supranti?.. 

Vincukas. Ne, ir dar kartą 
ne! Tokiomis sąlygomis iš tamstos 
nieko nepriimu... Nors sodiečiai, 
bet tai mano tėvai. Jie dėl manęs 
daug iškentėjo, padėjo man, moks- 
lino mane ir per tai turtą prarado... 

o aš jų dabar turiu išsižadėti? 
Ne! Ne! 

Vargonininkas (prikalbinė- 
damas). Bet gi, vaike, pagalvok, 


ką tu sakai. Tu, tur būt, to nesu- 
pranti? Iki šiolei turėjai sunkiai 
dirbti, nes ką tau tėvai duodavo, 


tau neužtekdavo pragyvenimui. Tu- 
rėjai vargti su  korepeticijomis, 
pats iki vėlyvos nakties besidar- 
buodamas, nes norėjai šiek tiek 
ir pats pramokti. O dabar dargi ir 
šito nebeturėsi ir turėsi nustoti 
mokinęsis... 

Vincukas (gailiai). Deja, tiesa! 

Vargonininkas. A, matai! 
O pas mane, taip sakant, visa kuo 
būtumei pertekęs, a? Na, pagalvok 
gerai. Žinau, kad sunku tau tuoj 
atsakyti, tai gi duodu tau pusę va- 
landos laiko, taip sakant, pagalvoti. 
Aš tuo tarpu eisiu pas kleboną, 
netrukus atsiųsiu vargonininką, tai 
jam duosi savo atsakymą, a? (sau). 
Tai sušilau, kaip pelę pešęs. Nesi- 
tikėjau tiek užsispyrimo sutiksiąs, 
och! Na, bet dabar pasiduos (Vin- 
cukui), Na, lik sveikas! O atsimink: 
mokslas ir turtas arba — vargas ir 
skurdas! (Išeina šluostydamas pra- 
kaitą). Uždanga 


III AKTAS 


XII scena 


Vincukas (valandėlę stovi, kaip 
apsvaigęs, paskiau kartoja kaip 
koks automatas). „Mokslas ir tur- 
tas — vargas ir skurdas“.. (sąmo- 
ningiau). Tai baisiai sunkus man 
bandymas (po valandėlės atsisėdęs). 
O vis dėlto ir aš galėčiau būti lai- 
mingas... turtingas... mokintis... taip! 
(Staiga pakyla, užsikarščiavęs). Ne! 
Šalin piktosios mintys! Nenoriu 
turtų, nenoriu mokslo nei pavardės, 
tokia niekšiška kaina įgytų! Jų pra- 
keikimas slėgtų visą mano gyveni- 
mą... Aš juos taip myliu ir tuo tarpu 
staiga jų išsižadėčiau?!. Ir jie mane 

taip myli, tiek vilties manyje matė 
Ir aš, niekšas, išdrįsčiau jų širdis 
taip skaudžiai sužeisti? Kokią gėdą 
turėtų jie kęsti prieš kaimynus, kad 
jų „gerasis“ sūnus išsižadėjo tėvų... 
išsižadėjo, nes jam buvo per prasti 


„nemokšos, o jis „išsimokslinęs“.. 


mokslinosi už tėvų pinigus, kol jie 
jų turėjo, o kai nebeteko, tai jis jų 
išsižadėjo! Ne, niekuomet! Nebūsiu 
tokis išsigimėlis, ne! (Bėga į tė- 
vų kambarį). x: 


XIII scena 


Antanėlis (ieina kartu su Vy- | 
tuku, Kaziuku, Aldute, Zose, Birute 
ir Jone). Nei Vincuko, nei šeimi- 
ninkų. 

Zosė. Tur būt, savo kambaryje. 
(Įeina į tėvų kambarį). 

Antanėlis. Tai Vytukas apsi- 
džiaugs, kai mus visus pamatys! 

Visi. Zinia. 

Antanėlis. Bet kas tai! Ir vėl 
mes jo lauksime? 

Birutė. Jau tu, Antaniuk, tai 
nė valandėlės nepastovėsi ramiai, 
nuolat kalbi ir kalbi, reikia, nereikia. 

Antanėlis. O tu tai nekalbi? 
Tik ta-ta-ta, ta-ta-ta! 

Birutė (nusijokusi). Ei, tu ta- 
rataika, tarataika! 

Visi (juokiasi). Antaniukas ta- 
rataika!... Antaniukas tarataika!.. 

Antanėvis (supykęs). Ką? Tai 
šitaip? gerai, jau dabar nei mur-mur? 
(Sėdasi piktas. Vaikai juokiasi ir 
erzina Antaniuką, kuris žiovauda- 

mas dedasi užmiegąs). 


XIV scena 


Vargonininkas (apsivilkęs 
paprastais rūbais, įeidamas). Gar- 
bė Jėzui Kristui! 

Visi. Per amžių amžius. 

Vargonininkas. O kur šei- 
mininkai? 

Onytė. Nežinome, nes mes 
neseniai atėjome. | 

Kazytė (pasigirdama). Aš, 
Vytukas ir Antaniukas jau matėme 
Vincuką. 

Vargonininkas (susidomė- 
jęs). Ir pasisveikino su jumis? 

Kazytė. Ir dar kaip — kuo 
nuoširdžiausiai!.. Tiesa, Vytukai? 
(Vytukas tyli. Vargonininkas pri- 
eina prie Vytuko ir kalbasi su juo). 

Kazytė. Antaniuk, kas atsi- 
tiko, kad toks niuliūdęs, susi- 
raukęs? 

»Antanėlis (pamėgdžiodama- 
sis) „Kas atsitiko, ko susiraukęs... 
Lyg ji nežino. Kai kalbu, tai mane 
vadina tarataika, O kai tyliai sė- 
džiu, klausia, kas man atsitiko, 
atsitiko. (Vaikai juokiasi. Iš kam- 
bario išeina Zosė, duona ir sūriu 
nešina. Kaziukas pagauna sūrio 
gabalą). 

Zosė. Tuoj Vincukas ateis. 

Vargonininkas. O ką jis ten 
„darė? 

Zosė. Kaip įėjau, tai tėvas ir 
mamytė verkė. 

Vargonininkas (Sau). O ką, 
ar aš nesakiau (Zosei). Negirdėjai, 
ką Vincukas sakė ir ko tėvai verkė? 

Zosė. To gerai nežinau, nors 
dabar šiektiek susivokiau, nes, kai 
aš įėjau, tai Vincukas kalbėjo: „Ne, 
mamyte ir tėveli, aš nenoriu, aš 
jūsų niekuomet neapleisiu“. 

Vargonininkas (labai nuste- 
bęs, sau). Vadinasi, nenori tėvų iš- 
sižadėti! 

Zosė. Jau eina (Įeina Vincu- 
kas su tėvais). 


XV scena 


Visi. O Vincukas! Tegyvuoja! 
- Sveikas mūsų Vincas! 
Vincukas (sveikinasi iš eilės 
- su kiekvienu). Ačiū jums už atmi- 
nimą, mano brangieji, širdingai jums 
dėkoju! 

Motiejus (džiaugsmingai). O 
matot, ponas vargonininke! 

Vincukas. Vargonininke?! Tai 
tamsta atėjai nuo pono Sapalskio — 
atsakymo? Jau turiu. Štai jis: nors 
man aukso kalnus jis prižadėtų, bet 
jo malonės nenoriu ir niekuomet 
nesutiksiu! 

Barbora. Brangus vaike! (Visi 
nustebę, nesupranta Vincuko žo- 
džių). 

Vargonininkas (susijaudi- 
nęs). Eikše, brangus vaike, teišbu- 
čiuosiu tave, mano balandėli! 

Vincukas (nustebęs). Bet tam- 
stos balsas... ar aš apsirinku?... Be- 
ne tamsta buvai?... 

Vargonininkas (bučiuoda- 
mas Vircuką). Taip, mano vaike. 
Tai aš tave taip norėjau išbandyti. 
Norėjau sužinoti, ką išsirinksi;: tur- 
tus, ar tėvų palaiminimą. Išėjai iš 
to bandymo, kaip nugalėtojas, o aš 
nugalėtasis. Užtat ir atlyginimas 
tave laukia. 

Vincukas (nustebęs). Tai aš 
galėsiu mokintis?... 

Vargonininkas. Taip. Tėvas 
tyčia tau pasakė, kad tu nebesimo- 
kinsies, kad jis viską praradęs... 
kad bandymas dar sunkesnis būtų. 
O dabar dar kartą tave noriu iš- 
bučiuoti. Užvydžiu tavo tėvams, kad 
tokio sunaus jie susilaukė. 

Vytukas. Nieko, o nieko ne- 
suprantu! ; 

Kaziukas (grauždamas sūrį). 
Ir aš taip pat. 

Zosė (susivokusi). Tai an- 
gelas, ne broliukas! (Vaikams). Klau- 
sykit, aš jums papasakosiu. (Pasa- 
koja jiems tyliai). 

Vaikai. Aha! Aha! 

Antanėlis. Tai jis nesutiko 
mūsų ir tėvų išsižadėti. 

Aldute, Birutė, Jonė. Tai 
bent puikiai pasielgė. 

Kaziukas. O kaip jūs norė- 


jote? 
Antanėlis (šaukia). Tegyvuoja 
mūsų Vincukas! 

Visi. Tegyvuoja! Tegyvuoja! Visi. Tegyvuoja mūsų Vincukas! 
Tegyvuoja! (Visi pripuola prie jo ir kiloja į 


Vincukas (visiems dėkoja, nuo- 
širdžiai paspausdamas kiekvienam 
ranką. Įneša valgi, deda ant stalo). 
Dėkoju jums už nuoširdžius linkėji- 
mus, atsilyginsiu jums, draugai, kai 
pabaigsiu mokslą ir sugrįšiu, tuomet 
kartu su jumis darbuosiuos ir pa- 
dėsiu jums šviestis... 


viršų šaukdami „valio“). 


Motiejus (vaikams). O dabar 
valgykite, linksminkigS, dainuokite 
ir šokite! 


Visi. Valio! Valio! 
Uždanga. 


Ką aš myliu 


Myliu aš gegutę, 
Ką sode kukuoja, 
Myliu aš sesutę, 

Ką gražiai dainuoja. 


Myliu aš tėvelį 

Ir brangią mamyte, 
Myliu aš broliuka | 
Ir mažą sesytę, 


Ir kol gyvas būsiu, 
"Visad juos mylėsiu, 

O kai tik užaugsiu, 

Dirbti jiems padėsiu, 


STABTELK, 


12 uždavinys 


Tvartai 
(Atsiuntė V. Navackas) 


Šiuose tvartuose patalpinkite du 
šimtus ožkų, kad visuose būtų ly- 
giai. 


aas Petrelis 


"PAGALVOK! 


13 uždavinys 
Vizitine kortelė 
(Atsiuntė S. S—lis) 


Vizitinė kortelė daroma iš sto- 
resnio popieriaus. Joje atspausdina- 
ma kortelės savininko vardas ir pa- 


vardė, kartais jo amatas, tarnyba, 
mokslo laipsnis ir t. t. 
Vieno pono vizitinė kortelė at- 


rodė tik šitaip: 


K. NIARINGAS 


Įspėkitė jo amatą. 

14 uždavinys 


Juostelės 

Ta Ei | 
gai sai ka 
pat ne pa 
do gė lė 
re | si i ba 


Sustumdykite šias juosteles aukš- 
tyn ir žemyn ir perskaitykite pa- 
tarlę. 

Pastaba. 1) Šių uždavinių spren- 
dimus ir sprendėjų pavardes pa- 
skelbsime 21 „Varpelio" numeryje. 

2) Tame pat numeryje paskelb- 
sime ir pavardes tų, kas gaus kny- 
gų už uždavinių sprendimą. Knygos 
bus paskirtos burtų keliu tiems, kas 
daugiausia bus išsprendęs uždavinių. 


Uždavinių sprendimas: 
9 uždavinys 
Juostelės 


Baltos pievos, juodos avys, kas 
išmano, tas pagano. 


10 uždavinys 
Degtukai 


Eil 
CI 1-5 4 
11 uždavinys 
Dalyba 


Dvylika parašykime šitaip: XII. 
Dabar išveskime liniją, kuri pada- 


lintų pusiau; Pusė, kaip 


matote, bus VII. Ar ne taip? 


Wydawca-Leidėjas L. Cicėnas i 
Drukarnia-Spaustuvė 

Uždavinius išsprendė: 


1) K. Čeponis, D. ir M. Čibirai, A. 
Dylis, Gegutė, S. Gruzdys, I. Krasaus- 
kas, O. Krasauskaitė, A. Lebedytė, N., 
V.ir B. Mačiuliai, A. Panavas, Al. Pap- 
šys, V. Papšys, J. Sadaunykas, S. Su- 
žiedėlis, A. Telyčėnaitė, V. Telyčė- 
naitė, M. ir V. Žebrauskai, Stasys 
J—s ir S. A. S—lis — 9, 10 ir 11 
uždavinius. 

2) V. Arnauskas, J. Aliukas, F. 
Čenys, B. Jaura, J. Martūnas, V. Na- 
vackas, A. Pirštelis, A. Vasiliauskaitė, 
M. Vileitytė, B. Viškelis ir J. Žar- 


"kauskas — 9 ir 10 uždavinius. 


3) V. Jukna, J. Kanevičiūtė ir 
V. Radziulis — 9 uždavinį. 

Gavome vieną sprendimą visai 
be parašo. Neįdėjome tų pavardžių 
sprendėjų, kurie buvo susirašę bū- 
riu viename lape ir prirašę net pra- 
manytų pavardžių. 


LAIŠKŲ DĖŽUTĖ 
V. Juknai. Taip gražiai parašei, kad 


"net malonu buvo pažiūrėti. O kad taip - 


gražiai visi rašytų! Vieną tavo pasakoji- 
mą rasi „Varpely“. Tik kodėl neparašei, 
iš kur taip gražiai nurašei? 

Stasei P. Ne, dar netinka. 
daugiau, gal bus geresnės. 

Tomui. Viskas, ką atsiuntei, labai gražu. 
Tik iš kur nurašei, — parašyk ir mums. 

Klajūnui. Ačiū, gal ir pasinaudosime. 

Kinduriui. Atsiųstas uždavinys įdo- 
mus, ačiū, Gal vėliau įdėsime. 

Svyraičiui. Pasinaudosime, ačiū. 

V. Radziuliui. Vėliau įdėsime. 

J. Mazgeliui. Dar ne visai gerai suei- 
liuota, neįdėsime. Ačiū, 

V. Navackui. Atsiųstos pasakos gra- 
žios, vėliau įdėsime. Gražus ir vienas 
eilėraštis, jį taip pat įdėsime. Prašome 
nenusiminti ir rašinėti, mums nesudaro 
vargo skaitytojų rašinius skaityti: vis kas 
nors gero pasitaiko, kas galima įdėti. 
Dėkojame už atsiųstas pasakas, eiles ir 
uždavinius. ; PENS 

V. Dainiui. Ačiū už gražius linkėji- 
mus. Laišką su didžiausių malonumu 
perskaitėme. 


Parašyk 


Redaktor-Redaktorius V. Budrevičius 


RUCH” Wilno, Tatarska 6 


